CELEX: 52012DP0045
Language: bg
Date: 2012-02-15 00:00:00
Title: Изменение на член 48, параграф 2 от Правилника за дейността на Европейския парламент относно докладите по собствена инициатива Решение на Европейския парламент от 15 февруари 2012 г. за изменение на член 48, параграф 2 от Правилника за дейността на Европейския парламент относно докладите по собствена инициатива (2011/2168(REG))

30.8.2013   
            
            
               BG
            
            
               Официален вестник на Европейския съюз
            
            
               CE 249/66
            
         Сряда, 15 февруари 2012 г.Изменение на член 48, параграф 2 от Правилника за дейността на Европейския парламент относно докладите по собствена инициатива
   P7_TA(2012)0045
   Решение на Европейския парламент от 15 февруари 2012 г. за изменение на член 48, параграф 2 от Правилника за дейността на Европейския парламент относно докладите по собствена инициатива (2011/2168(REG))
   2013/C 249 E/19
   
      Европейският парламент,
   
               —
            
            
               като взе предвид решението на Председателския съвет от 7 април 2011 г. относно докладите по собствена инициатива,
            
         
               —
            
            
               като взе предвид писмото от 26 април 2011 г. на председателя на Европейския парламент до председателя на комисията по конституционни въпроси,
            
         
               —
            
            
               като взе предвид членове 211 и 212 от своя правилник,
            
         
               —
            
            
               като взе предвид доклада на комисията по конституционни въпроси (A7-0399/2011),
            
         
               1.
            
            
               Отбелязва решението на Председателския съвет от 7 април 2011 г., в което се посочва, че докладите по собствена инициатива, съставени въз основа на годишни доклади за дейността и мониторингови доклади (изброени в Приложения 1 и 2 от решението на Председателския съвет от 12 декември 2002 г., съдържащи се в Приложение XVIII от Правилника за дейността („Решението от 2002 г.“), следва да се разглеждат като стратегически доклади по смисъла на член 48, параграф 2; и възлага на генералния секретар да включи решението в Приложение XVIII;
            
         
               2.
            
            
               Отбелязва, че член 2, параграф 4 от решението от 2002 г. е неприложим в резултат на решението на Европейския парламент от 13 ноември 2007 г. относно изменението на Правилника за дейността на Европейския парламент в светлината на Устава на членовете на ЕП (1), и възлага на генералния секретар да внесе съответните изменения в Приложение XVIII;
            
         
               3.
            
            
               Реши да внесе в своя правилник следното изменение;
            
         
               4.
            
            
               Напомня, че настоящото изменение влиза в сила на първия ден от следващата месечна сесия;
            
         
               5.
            
            
               Възлага на своя председател да предаде за сведение настоящото решение на Съвета и на Комисията.
            
         
               ТЕКСТ В СИЛА
            
            
               ИЗМЕНЕНИЕ
            
         
               
                  Изменение 6rev
               
            
         
               Правилник за дейността на Европейския парламент
               Член 48 – параграф 2
            
         
               2.   Предложенията за резолюции, съдържащи се в докладите по собствена инициатива, се разглеждат от Парламента в съответствие с процедурата на кратко представяне, предвидена в член 139. Изменения на такива предложения за резолюции са допустими за разглеждане на пленарно заседание, единствено ако са внесени от докладчика с цел отразяване на нова информация, или от най-малко една десета от членовете на Парламента. Политическите групи могат да внасят алтернативни предложения за резолюции в съответствие с член 157, параграф 4. Настоящият параграф не се прилага, когато темата на доклада отговаря на изискванията за провеждане на ключово разискване на пленарно заседание, когато докладът е съставен на основание на право на инициатива по член 41 или 42, или когато докладът 
                     може да бъде счетен за
                   стратегически 
                     според определените от Председателския съвет критерии
                  .
            
            
               2.   Предложенията за резолюции, съдържащи се в докладите по собствена инициатива, се разглеждат от Парламента в съответствие с процедурата на кратко представяне, предвидена в член 139. Изменения на такива предложения за резолюции са допустими за разглеждане на пленарно заседание, единствено ако са внесени от докладчика с цел отразяване на нова информация, или от най-малко една десета от членовете на Парламента. Политическите групи могат да внасят алтернативни предложения за резолюции в съответствие с член 157, параграф 4. 
                     За предложения за резолюции на комисии и измененията към тях се прилагат членове 163 и 167. Член 167 се прилага също така и за единственото гласуване по алтернативни предложения за резолюции.
                  
               
            
         
                
            
            
               Първа алинея не се прилага, когато темата на доклада отговаря на изискванията за провеждане на ключово разискване на пленарно заседание, когато докладът е съставен на основание на право на инициатива по член 41 или 42, или когато докладът 
                     е бил разрешен като
                   стратегически.
            
         
      (1)  ОВ C 282 E, 6.11.2008 г., стр. 106.